बच्चों में पहचानें लक्षण, इनहेलर के कम डोज से मिलेगा ज्यादा फायदा
Asthma Disease In Children - Symptoms, Causes And Treatment Details. [Everything You Need To Know] - अस्‍थमा सांस से रिलेटेड बीमारी है जो बड़ों ही नहीं बल्कि बच्‍चों में भी तेजी से फैल रहा है। आज जरूरत की खबर में जानेंगे कि बच्‍चों में अस्‍थमा कैसे होता है और किस तरह रोका जा सकता है।
बारिश का मौसम चल रहा है। इन दिनों अस्थमा के मरीजों की परेशानी आम दिनों की अपेक्षा बढ़ जाती है। अस्‍थमा सांस से रिलेटेड बीमारी है जो बड़ों ही नहीं बल्कि बच्‍चों में भी तेजी से फैल रही है।
आज जरूरत की खबर में जानेंगे कि बच्‍चों में अस्‍थमा कैसे होता है और किस तरह इसे रोका जा सकता है। हमारे साथ एक्सपर्ट के तौर पर जुड़ी हैं डॉ. चारू सुरैया, पीडियाट्रिशिन, लक्ष्मी चाइल्ड हेल्थ केयर सेंटर, मुंबई
सवाल: बारिश में अस्थमा की परेशानी क्यों बढ़ जाती है?
जवाब: लगातार बारिश और सूरज की किरणों की कमी से वातावरण में नमी बढ़ जाती है। धूप की कमी से शरीर में विटामिन डी की कमी हो जाती है। दूसरी तरफ नमी फंगस और एल्गी को बढ़ावा देता है। इससे अस्थमा और सांस रिलेटेड कई बीमारियां बढ़ती हैं।
सवाल: अस्थमा होने पर शरीर में क्या होता है?
जवाब: अस्थमा ऐसी सिचुएशन है जिसमें मरीज को सांस लेने में परेशानी होती है। अस्थमा के दौरे या सांस फूलने के दौरान, सांस नली के आसपास की मसल्स यानी मांसपेशियां कड़ी हो जाती हैं। जिससे सांस नली की परत में सूजन आ जाती है। फिर बलगम बनता है। ये परेशानी धीरे-धीरे बढ़ती जाती है।
सवाल: बच्चों में अस्थमा के क्या सिंप्टम्स यानी लक्षण दिखाई देते हैं?
जवाब: अस्थमा के लक्षण तभी दिखाई देते हैं जब परेशानी बढ़ जाती है। बच्चों में अस्थमा के लक्षण अलग-अलग हो सकते हैं। शुरुआत सर्दी लगने से होती है और नाक से पानी निकलता है।
बच्चों में दिखें अस्थमा के लक्षण, तुरंत हो अलर्ट
नोट: इनमें से कोई भी लक्षण लंबे समय तक रहने पर बच्चे को डॉक्टर के पास जरूर ले जाएं।
सवाल: बच्चों में अस्थमा होने का कारण क्या हो सकता है?
जवाब: डॉ. चारू सुरैया के मुताबिक, भारतीय बच्चों में अस्थमा का अनुपात 7.9 प्रतिशत है। इसके कई कारण हैं, इसे नीचे लगी क्रिएटिव से समझते हैं...
सवाल: बच्चे के स्कूल जाने से अस्थमा का क्या रिलेशन है?
जवाब: पहले बच्चों के स्कूल जाने की उम्र 5 साल हुआ करती थी। इनदिनों जल्दबाजी में बहुत से पेरेंट्स बच्चों का 2 से 3 साल की उम्र में ही स्कूल में एडमिशन करा देते हैं। बच्चों में रोग-प्रतिरोधक शक्ति का विकास 3 साल की उम्र के बाद होता है। स्कूल जाने की वजह से धूप, धूल, मिट्‌टी आदि से एक्सपोजर बढ़ जाता है, और कमजोर बच्चों की परेशानियां भी इस वजह से बढ़ती है।
इसलिए बच्चों को 5 साल के बाद स्कूल भेजना चाहिए। ताकि बच्चे की इम्यूनिटी मजबूत हो जाएं।
सवाल: क्या बच्चों का अस्थमा ठीक हो जाता है?
जवाब: सही मेडिकल ट्रीटमेंट और देखभाल से अस्थमा को कंट्रोल करते हुए, इसके रिस्क को कम किया जा सकता है।
बड़ों को अलर्ट रहना चाहिए और अपने बच्चे के हेल्थ पर नजर रखनी चाहिए।
सवाल: अस्थमा क्या जेनेटिक बीमारी है?
जवाब: हां। यह बीमारी जेनेटिक तौर पर पेरेंट्स से बच्चों में आती है। अगर वातावरण साफ-सुथरा हो, तो बच्चों में इसके होने की उम्मीद कम हो जाती है।
सवाल: अस्थमा के रिस्क को कैसे कम करें?
जवाब: नीचे लिखे पॉइंट्स से समझते हैं-
सवाल: बहुत से लोग बोलते हैं कि इनहेलर की आदत नहीं डालनी चाहिए, ये कितना सही है?
जवाब: इनहेलर बहुत यूजफुल है। इससे मिनिमम डोज में मैक्सिमम फायदा होता है।
इसकी एक बार की डोज माइक्रोग्राम में होती है। जबकि लगभग सभी दवाएं मिलीग्राम में होती हैं।
1 मिलीग्राम– 1000माइक्रोग्राम
इसलिए ये शरीर को बाकी दवाओं की तरह नुकसान नहीं देती है।
इनहेलर सीधे चेस्ट में जाकर दवा रिलीज करता है जो इन्फ्लेमेशन से सिकुड़ी हुई सांस की नली को आराम देता है।